kardosdrur/scandi-wiki huggingface dataset:
Allan Stig Rasmussen

Allan Stig Rasmussen (født 20. november 1983) er en dansk skakspiller. Allan Stig Rasmussens Elo-rating er 2522 pr. juni 2014. Det placerer ham som den 8. højstratede aktive danske skakspiller.

Allan Stig Rasmussen blev stormester i skak i 2009. Han opnåede de krævede stormesternormer til titlen i Politiken Cup i Danmark i 2006, en skakturnering i den tjekkiske by Mariánské Lázně i 2008, samt i den danske skakliga i sæsonen 2008-2009.

Allan Stig Rasmussen har vundet danmarksmesterskabet i skak i 2010, 2011, 2014 og 2019. Han har også flere danske holdmesterskaber med sit klubhold, Jetsmark Skakklub

Allan Stig Rasmussen vandt danmarksmesterskabet i lynskak i 2006, 2012, 2016, 2017, 2018 og 2019. Han satte med sit 6. danmarksmesterskab i lynskak i 2019 rekorden for flest danmarksmesterskaber i lynskak.

Allan Stig Rasmussen spillede på det danske skaklandshold ved skakolympiaderne i 2008, 2010, 2012 og 2014 med en samlet score på 60,6 % i 33 partier.. Han er også udtaget til det danske skaklandshold til Skakolympiaden 2014 i Tromsø, Norge 2014.

Allan Stig Rasmussen er uddannet lærer og er souschef på Tjele Efterskole hvor han i 2023 underviser i matematik og idræt. Han har tidligere, bl.a. i 2019, undervist i skak som linjefag på efterskolen.

Kilder 

Skakstormestre fra Danmark
Danmarksmestre i skak
Francisco Javier Uría

Francisco Javier Álvarez Uría (født 1. februar 1950 i Gijón, Spanien) er en tidligere spansk fodboldspiller (venstre back).

Urías karriere strakte sig fra 1968 til 1984. Han var på klubplan tilknyttet Real Oviedo, Real Madrid og Sporting Gijón. Med Real Madrid var han med til at vinde det spanske mesterskab i både 1975 og 1976, og pokalturneringen Copa del Rey i 1976.

Uría spillede desuden 14 kampe for det spanske landshold. Han var en del af det spanske hold til både VM i 1978 i Argentina og EM i 1980 i Italien.

Titler 
La Liga
 1975 og 1976 med Real Madrid

Copa del Rey
 1975 med Real Madrid

Referencer

Eksterne henvisninger 
 

Fodboldspillere fra Spanien
Fodboldspillere fra Real Oviedo
Fodboldspillere fra Real Madrid CF
Fodboldspillere fra Sporting Gijón
Personer fra Gijón
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Antonio Biosca

Antonio Biosca Pérez (født 8. december 1949 i Almería, Spanien) er en tidligere spansk fodboldspiller (forsvarer).

Biosca spillede tolv sæsoner hos Real Betis i Sevilla. Han spillede næsten 300 ligakampe for andaluserne, og var med til at vinde pokalturneringen Copa del Rey med holdet i 1977.

Biosca spillede desuden tre kampe for det spanske landshold, og var med i truppen til VM i 1978 i Argentina. Han spillede to af spaniernes tre kampe i turneringen, hvor holdet blev slået ud efter det indledende gruppespil.

Titler 
Copa del Rey
 1977 med Real Betis

Referencer

Eksterne henvisninger 

Fodboldspillere fra Spanien
Fodboldspillere fra Real Betis
Personer fra Almería
Deltagere ved verdensmesterskabet i fodbold 1978
Isidoro San José

Isidoro San José Pozo (født 27. oktober 1955 i Madrid, Spanien) er en tidligere spansk fodboldspiller (højre back).

San Josés seniorkarriere strakte sig fra 1974 til 1987, og blev primært tilbragt hos Real Madrid. Han spillede 183 ligakampe for kongeklubben, og var blandt andet med til at vinde fire spanske mesterskaber samt UEFA Cuppen i både 1985 og 1986. Han sluttede sin karriere af med en enkelt sæson hos RCD Mallorca.

San José spillede desuden 13 kampe for det spanske landshold, og var med i truppen til VM i 1978 i Argentina. Han spillede alle spaniernes tre kampe i turneringen, men kunne ikke forhindre, at holdet blev slået ud efter det indledende gruppespil.

Inden sin karriere på A-landsholdet havde San José også spillet for det spanske U/21-landshold, der deltog ved OL i 1976 i Montreal.

Titler 
UEFA Cup
 1985 og 1986 med Real Madrid

La Liga
 1978, 1979, 1980 og 1986 med Real Madrid

Copa del Rey
 1974, 1980 og 1982 med Real Madrid

Copa de la Liga
 1985 med Real Madrid

Referencer 

Fodboldspillere fra Spanien
Deltagere ved verdensmesterskabet i fodbold 1978
Fodboldspillere fra Real Madrid CF
Fodboldspillere fra RCD Mallorca
Personer fra Madrid
Coosa River

Coosa River er hovedtilløbet til Alabama River og løber i de amerikanske stater Alabama og Georgia; den øvre del løber i Georgia, men omkring 90 % af Coosa River løber i Alabama. Floden, der er en del af Mobile-Alabama-Coosa River-systemet, er omkring 450 km lang Den begynder ved sammenløbet af Oostanaula og Etowah River i Rome (Georgia) i den sydvestligste ende bjergkæden Appalacherne.

Floden er flere steder opstemmet til store søer, for at producere vandkraft, den største er Lake Weis på 122 km² ved byen Leesburg i nærheden af grænsen til Georgia.

Se også 
 Vandløb i USA

Eksterne kilder/henvisninger 

Vandløb i Alabama
Vandløb i Georgia
Spengel

Spengel er et efternavn, der henviser til blandt andre:

 Johann Wilhelm Spengel (1852–1921), tysk zoolog
 Julius Spengel (1853–1936), tysk komponist
 Leonhard Spengel (1803–1880), tysk filolog

Efternavne
Sig

Sig (oldnordisk sīk) er ifg. Ordbog over det danske Sprog betegnelsen på et sump- eller vådområde eller et langsomt flydende vandløb.
Ordet indgår i mange stednavne:
 Sig (Idom Sogn) – en bebyggelse i Idom Sogn, Holstebro Kommune
 Sig (Rind Sogn) – en bebyggelse i Rind Sogn, Herning Kommune
 Sig (Vinding Sogn) – en bebyggelse i Vinding Sogn, Herning Kommune
 Sig (Ølgod Sogn) – en bebyggelse i Ølgod Sogn, Varde Kommune
 Sig (Thorstrup Sogn) – en bebyggelse og et ejerlav i Thorstrup Sogn, Varde Kommune
 Sig - lille rest af væske på bunden af et kar, et glas olgn.; lille smule, sjat af en væske; lille tår

Referencer
Leonhard Spengel

Leonhard Spengel (fra 1875 von Spengel, født 24. september 1803 i München, død 9. november 1880 sammesteds) var en tysk filolog.

Han blev 1830 gymnasialprofessor i München, 1842 universitetsprofessor i Heidelberg, men vendte 1847 i samme egenskab tilbage til München. Hans arbejder drejede sig væsentlig om de græske retorer og om Aristoteles. Af hans skrifter kan nævnes Συναγωγή τεχνών (1828), udgaver af Anaximenes' Ars rhetorica (1844), Rhetores græci (3 bind, 1853—56), Aristoteles' Ars rhetorica (2 bind, 1867), og af Themistios (2 bind, 1866) samt Aristotelische Studien (4 bind, 1864—68). I det bayerske Akademis afhandlinger findes også adskillige arbejder af ham.

Kilder 

 

Klassiske filologer
Filologer fra Tyskland
Ansatte ved Heidelbergs Universitet
Ansatte ved Münchens Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra München
Julius Spengel

Julius Heinrich Spengel (12. juni 1853 i Hamburg – 17. april 1936 sammesteds) var en tysk musiker.
 
Spengel virkede efter studieår i Berlin fra 1872 i sin fødeby som pianist og lærer og som komponist og leder af Cæcilia-Verein, af hvis a-cappella sang Spengel havde megen fortjeneste. Hans kompositioner er symfoni, klaverkvartet, sange og korstykker.

Kilder 

 

Klassiske komponister fra Tyskland
Pianister fra Tyskland
Klassiske pianister
Tyskere i 1900-tallet
Personer fra Hamborg
Gustavo Méndez

Gustavo Emilio Méndez Techera (født 3. februar 1971 i Montevideo, Uruguay) er en tidligere uruguayansk fodboldspiller (højre back).

Méndez spillede på klubplan primært i hjemlandet hos Nacional. Han spillede for klubben i otte sæsoner, fordelt på to ophold, og var med til at vinde tre uruguayanske mesterskaber. Mellem 1995 og 2001 spillede han i Italien hos henholdsvis Vicenza og Torino. Med Vicenza vandt han i 1997 pokalturneringen Coppa Italia.

Méndez spillede mellem 1993 og 2002 46 kampe for Uruguays landshold, og var med i truppen til VM i 2002 i Sydkorea og Japan. Han spillede én af uruguayanernes tre kampe i turneringen, hvor holdet blev slået ud efter det indledende gruppespil. Han var med landsholdet også med til at vinde guld ved Copa América i 1995, hvor han spillede hele kampen i finalesejren mod Brasilien. Han var også med på holdet, der blev nummer fire ved Confederations Cup 1997.

Titler 
Primera División Uruguaya
 1992, 2002 og 2005 med Nacional

Coppa Italia
 1997 med Vicenza

Copa América
 1995 med Uruguay

Referencer 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Nacional de Football
Fodboldspillere fra Vicenza Calcio
Fodboldspillere fra Torino FC
Personer fra Montevideo
Gianni Guigou

Gianni Bismark Guigou Martínez (født 22. februar 1975 i Nueva Palmira, Uruguay) er en tidligere uruguayansk fodboldspiller (venstre kant).

Guigou spillede på klubplan primært i hjemlandet hos Nacional, samt i flere italienske klubber. Hos Nacional spillede han i i alt syv sæsoner, hvor han var med til at vinde to uruguayanske mesterskaber. Blandt hans klubber i Italien kan nævnes AS Roma, som han var med til at gøre til italiensk mester i 2001, samt Fiorentina og Treviso.

Guigou spillede mellem 1999 og 2004 41 kampe for Uruguays landshold, og var med i truppen til VM i 2002 i Sydkorea og Japan. Han spillede to af uruguayanernes tre kampe i turneringen, hvor holdet blev slået ud efter det indledende gruppespil. Han var med landsholdet også med til at vinde sølv ved Copa América i 1999, hvor han blev indskiftet i finalenederlaget mod Brasilien.

Titler 
Primera División Uruguaya
 1998 og 2000 med Nacional

Serie A
 2001 med AS Roma

Supercoppa Italiana
 2001 med AS Roma

Referencer 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Nacional de Football
Fodboldspillere fra AS Roma
Fodboldspillere fra AC Siena
Fodboldspillere fra ACF Fiorentina
Excitatorisk postsynaptisk potentiale

Excitatorisk postsynaptisk potentiale (EPSP) er en midlertidig depolarisering af det postsynaptiske membranpotentiale, som skyldes indstrømning af positivt ladede ioner via åbnede spændingsstyrede ion-kanaler i den postsynaptiske celle. Et postsynaptisk potentiale defineres som excitatorisk hvis dette øger neuronets sandsynlighed for at afgive et aktionspotentiale. Ionstrømmene som leder til EPSP defineres som "excitatorisk postsynaptisk strømning" (EPSC). Fænomenet er det modsatte af inhibitorisk postsynaptisk potentiale (IPSP), som almindeligvis skyldes indstrømning af negativt ladede ioner eller udstrømning af positivt ladede ioner. 

EPSPere (som IPSPere) er graderet (dvs. har en additiv effekt). Når flere EPSPer opstår på et enkelt område af den postsynaptiske membran er det sammenlægningen af alle de individuelle EPSPere, som giver den endelige effekt. Større EPSPere resulterer i en større depolarisering af membranpotentialet, som derved øger sandsynligheden for at den postsynaptiske membran opnår sin tærskel og frigiver et aktionspotentiale.

Mentale processer
Neurovidenskab
Neurologi
Nervevæv
Biofysik
Henrik Rothe

Henrik Vilhelm Riis Rothe (født 28. januar 1949 i Aarhus) er en dansk jurist og retspræsident i Sø- og Handelsretten.

Han er søn af skuespiller og jurist Bendt Rothe og hustru danseinstruktør Asta Rüs Rothe født Poulsen, samt bror til advokat Tyge Jesper Rothe. Rothe blev student fra Aarhus Katedralskole 1968 og cand.jur. fra Aarhus Universitet 1974 og har været amtsfuldmægtig i Vestsjællands Statsamt 1974-75, sekretariatsleder i Amtsankenævnet i Vestsjælland 1975-78, dommerfuldmægtig og retsassessor ved retterne i Næstved, Korsør, Sorø og Østre Landsret 1978-89, dommer i Slagelse 1989-95, administrerende direktør for Advokaternes Serviceselskab 1995-2008, generalsekretær i Advokatsamfundet 1995-2009 og har siden 2010 været retspræsident i Sø- og Handelsretten. Rothe er mediator og voldgiftsdommer i tvister inden for det danske erhvervsliv. Han er Kommandør af Dannebrogordenen.   

Rothe er censor ved Københavns Universitet, formand for Klagenævnet vedrørende Eksamensklager ved Det Juridiske Fakultet, Københavns Universitet, formand for Lægeforeningens Voldgiftsret, formand for Judges Forum i IBA (International Bar Association), bestyrelsesmedlem i IBA (2007-2009), medlem af Standing Committee i CCBE (The Council of Bar and Law Societies in Europe) (1995-2009), formand for CEEBA (Chief Executives, European Bar Associations) (1995-2005), tidligere sekretær for og medlem af flere arbejdsgrupper under Retsplejerådet (1975-1995) og har været repræsentant for Advokatsamfundet i adskillige lovforberedende udvalg.

Henrik Rothe har forfattet en række juridiske bøger.

Han er gift med fuldmægtig, cand.jur. Bettina Maj Abramowitz (født 13. maj 1966).

Kilder 
 CV hos Sø- og Handelsretten 

Personer i Kraks Blå Bog
Henrik
Kommandører af Dannebrog
Dommere fra Danmark
Medlemmer af Sø- og Handelsretten
Danskere i 1900-tallet
Danskere i 2000-tallet
Faglitterære forfattere fra Danmark
Personer fra Aarhus
Studenter fra Aarhus Katedralskole
Karl Ernst Georges

Karl Ernst Georges (født 26. december 1806 i Gotha, død 27. august 1895 sammesteds) var en tysk klassisk filolog.

Georges studerede i Göttingen og Leipzig. Han blev 1839 lærer ved realgymnasiet i Gotha. I 1856 trak han sig tilbage for udelukkende at hellige sig til leksikografiske arbejder. Hans hovedværk er: Lateinisch-Deutsches Handwörterbuch, oprindelig en bearbejdelse af Schellers værk, i de senere oplag (1879—81) et ganske selvstændigt arbejde; i sin tid almindelig anerkendt som den bedste latinske håndordbog. Endvidere må nævnes Deutsch-Lateinisches Handwörterbuch (2 bind, 7. oplag 1882), Lexikon der lateinischen Wortformen (1890) og en omarbejdelse af Schellers Lateinisches Wörterbuch in etymologischer Ordnung (1840).

Kilder 
 

Filologer fra Tyskland
Klassiske filologer
Leksikografer
Faglitterære forfattere fra Tyrkiet
Tysksprogede forfattere
Tyskere i 1800-tallet
Personer fra Gotha
Immanuel Johann Gerhard Scheller

Immanuel Johann Gerhard Scheller (født 22. marts 1735 i Ihlow, død 5. juli 1803 i Brieg) var en tysk leksikograf.

Scheller, som var rektor ved gymnasiet i Brieg, udgav blandt andet de meget spredte Ausführliches lateinisch-deutsches und deutsch-lateinisches Wörterbuch (3 bind, 1783—84; 3. oplag, 7 bind, 1804—05) samt Lateinisch-deutsches und deutsch-lateinisches Handlexikon (2 bind, 1792). Sistnævnte udkom, i omarbejdelse ved Lünemann og Georges, langt frem i tiden i nye oplag.

Kilder 

 

Skoleledere
Skolefolk fra Tyskland
Klassiske filologer
Filologer fra Tyskland
Leksikografer
Tyskere i 1700-tallet
Personer fra Brandenburg
Ugglan
Darío Silva

Darío Debray Silva Pereira (født 2. november 1972 i Treinta y Tres, Uruguay) er en tidligere uruguayansk fodboldspiller (angriber).

Sílva tilbragte størstedelen af sin karriere i europæisk fodbold, hvor han havde ophold hos italienske Calgiari, spanske Espanyol, Málaga og Sevilla, samt engelske Portsmouth. Han spillede også i sit hjemland hos både Defensor Sporting og Peñarol. Med Peñarol var han i både 1993, 1994 og 1995 med til at vinde det uruguayanske mesterskab, og blev i 1994 desuden ligaens topscorer med 19 scoringer.

Sílva spillede mellem 1994 og 2005 49 kampe for Uruguays landshold, hvori han scorede 14 mål. Han deltog ved VM i 2002 i Sydkorea og Japan. Her spillede alle uruguayanernes tre kampe i turneringen, men kunne ikke forhindre, at holdet blev slået ud efter det indledende gruppespil. Han var med landsholdet også med til at vinde bronze ved Copa América i 2004 og var også en del af truppen til Confederations Cup 1997.

Bilulykke 
Silva var i september 2006 involveret i en alvorlig bilulykke i Uruguays hovedstad Montevideo. Hans kvæstelser var så hårde, at han måtte have amputeret sit højre underben. Som følge heraf måtte han også indstille sin fodboldkarriere.

Titler 
Primera División Uruguaya
 1993, 1994 og 1995 med Peñarol

Toto Cuppen
 2002 med Málaga CF

Referencer 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Atlético Peñarol
Fodboldspillere fra Cagliari Calcio
Fodboldspillere fra RCD Espanyol
Fodboldspillere fra Málaga CF
Fodboldspillere fra Sevilla FC
Fodboldspillere fra Portsmouth F.C.
Personer fra Treinta y Tres
Fabián O'Neill

Fabián Alberto O'Neill Domínguez (født 14. oktober 1973 i Paso de los Toros, Uruguay, død 25. december 2022) var en uruguayansk fodboldspiller (offensiv midtbane).

O'Neill spillede på klubplan i hjemlandet hos Nacional, samt i de italienske klubber Cagliari, Juventus og Perugia. Hos Nacional spillede han i i alt fem sæsoner, og var i 1992 med til at vinde det uruguayanske mesterskab med klubben. I hans ene sæson hos storklubben Juventus vandt klubben sølv, men O'Neill opnåede dog kun begrænset spilletid i løbet af året.

O'Neill spillede mellem 1993 og 2002 19 kampe og scorede to mål for Uruguays landshold. Han var med i truppen til VM i 2002 i Sydkorea og Japan, men kom dog ikke på banen i turneringen, hvor holdet blev slået ud efter det indledende gruppespil. Han deltog også ved Copa América i 1993.

Titler 
Primera División Uruguaya
 1992 med Nacional

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Nacional de Football
Fodboldspillere fra Cagliari Calcio
Fodboldspillere fra Juventus F.C.
Fodboldspillere fra Perugia Calcio
Anton Schiefner

Franz Anton Schiefner (født 18. juli 1817 i Reval, død 16. november 1879 i Sankt Petersburg) var en tysk-russisk sprogforsker.

Efter først at have studeret jura i Sankt Petersburg gik han til Berlin, hvor han særlig drev filologiske studier, og kastede sig navnlig efter sin tilbagekomst til Sankt Petersburg over mange forskellige orientalske sprog. I en del år virkede han her som gymnasiallærer, indtil han 1852, med alle deraf følgende fordele, blev medlem af Videnskabernes Akademi, ved hvilket han fra 1863 tillige var bibliotekar. Hans talrige større og mindre, om uhyre flid og kundskabsfylde vidnende arbejder, der er offentliggjorte dels som selvstændige værker, dels i Akademiets Mémoires og Bulletin, omfatter ved siden af hans nærmeste hovedfag, tibetansk, en mængde andre sprog: mongolsk, finsk-ugriske, tyrkiske, forskellige mindre kendte nordasiatiske, kaukasiske og andre sprog. Af hans større arbejder kan nævnes hans metriske oversættelse på tysk af Kalewala, das National-Epos der Finnen (1852), hans udgave og bearbejdelse på tysk af Matthias Alexander Castréns efterladte værker under fællestitelen Nordische Reisen und Forschungen (12 bind, 1853—62), Heldensagen der minussinischen Tataren (1859), Târanâtha's Geschichte des Buddhismus in Indien (tibetansk tekst og tysk oversættelse, 1868—69) og særlig hans udførlige behandlinger af en række forskellige, før ham næsten ukendte kaukasiske sprog, væsentlig på grundlag af materialer, indsamlede af baron Uslar.

Kilder 

 

Tyskbaltere
Videnskabsfolk fra Rusland
Russere i 1800-tallet
Personer fra Tallinn
Filologer fra Rusland
Federico Magallanes

Gerardo Federico Magallanes González (født 28. august 1976 i Montevideo, Uruguay) er en tidligere uruguayansk fodboldspiller (angriber).

Magallanes karriere var omtumlet, og bestod af en lang række kortvarige ophold hos klubber både i hjemlandet og i Europa. Af hans klubber kan blandt andet nævnes Peñarol i hjemlandet, som han vandt tre uruguayanske mesterskaber med, italienske Atalanta og spanske Real Madrid og Racing Santander.

Magallanes spillede mellem 1995 og 2002 26 kampe og scorede seks mål for Uruguays landshold. Han var med i truppen til VM i 2002 i Sydkorea og Japan. Her spillede han én af uruguayanernes tre kampe i turneringen, hvor holdet blev slået ud efter det indledende gruppespil. Han var med landsholdet også med til at vinde sølv ved Copa América i 1999, hvor han blandt andet spillede hele kampen i finalenederlaget mod Brasilien.

Titler 
Primera División Uruguaya
 1994, 1995 og 1996 med Peñarol

Referencer 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Atlético Peñarol
Fodboldspillere fra Atalanta BC
Fodboldspillere fra Real Madrid CF
Fodboldspillere fra Racing Santander
Fodboldspillere fra Torino FC
Fodboldspillere fra SSC Venezia
Fodboldspillere fra Sevilla FC
Fodboldspillere fra SD Eibar
Personer fra Montevideo
Ludwig Schiedermair

Ludwig Schiedermair (7. december 1876 i Regensburg — 30. april 1957 i Bensberg) var en tysk musikforfatter.

Schiedermair studerede historie og musikvidenskab (for Sandberger) ved Universitetet i München. Han blev docent og fra 1920 professor ved Bonns Universitet. Han har komponeret en opera og sange, men er kendt som forfatter af forskellige afhandlinger vedrørende tysk opera i 17.—19. århundrede, samt af Beiträge zur Geschichte der Oper um die Wende des 18. und 19. Jahrhunderts (2 bind, omhandler væsentlig Johann Simon Mayr), Einführung in das Studium der Musikgeschichte og navnlig Mozart, sein Leben und seine Werke (1922). Han har også udgivet Die Briefe Mozarts und seiner Familie (5 bind).

Kilder 

 
 

Musikhistorikere fra Tyskland
Ansatte ved Bonns Universitet
Faglitterære forfattere fra Tyskland
Tysksprogede forfattere
Tyskere i 1900-tallet
Personer fra Regensburg
Marcelo Romero

Cléver Marcelo Romero Silva (født 4. juli 1976 i Montevideo, Uruguay) er en tidligere uruguayansk fodboldspiller (defensiv midtbane).

Romeros karriere blev primært tilbragt i hjemlandet hos Defensor Sporting og Peñarol, samt i spanske Málaga. Hos Peñarol var han med til at vinde det uruguayanske mesterskab tre gange.

Romero spillede mellem 1995 og 2004 25 kampe for Uruguays landshold, og var med i truppen til VM i 2002 i Sydkorea og Japan. Han spillede to af uruguayanernes tre kampe i turneringen, hvor holdet blev slået ud efter det indledende gruppespil. Han var med landsholdet også med til at vinde sølv ved Copa América i 1999, og deltog også ved turneringen i 1993.

Titler 
Primera División Uruguaya
 1996, 1997 og 1999 med Peñarol

Toto Cuppen
 2002 med Málaga CF

Referencer 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Atlético Peñarol
Fodboldspillere fra Málaga CF
Personer fra Montevideo
Claudio Arbiza

Jorge Claudio Arbiza Zanuttini (født 3. marts 1967 i Montevideo, Uruguay) er en tidligere uruguayansk fodboldspiller (målmand).

Arbiza spillede på klubplan hos Defensor Sporting og Nacional i hjemlandet, paraguayanske Olimpia og Colo-Colo i Chile. Han vandt nationale mesterskaber med samtlige fire klubber. Han spillede desuden seks kampe for Uruguays landshold, og var med i truppen der vandt guld ved Copa América i 1995. Han var dog ikke på banen i turneringen.

Titler 
Primera División Uruguaya
 1987 og 1991 med Defensor Sporting
 2001 og 2002 med Nacional

Primera División Paraguaya
 1995 med Olimpia

Primera División de Chile
 1996, 1997 og 1998 med Colo-Colo

Referencer 

Fodboldspillere fra Uruguay
Fodboldspillere fra Club Nacional de Football
Personer fra Montevideo
Fodboldspillere fra Colo-Colo
Nelson Abeijón

Nelson Javier Abeijón Pessi (født 21. juli 1973 i Montevideo, Uruguay) er en tidligere uruguayansk fodboldspiller (midtbane).

Abeijón tilbragte størstedelen af sin karriere i Italien, hvor han blandt andet var tilknyttet Cagliari i syv sæsoner. Han spillede også flere sæsoner i den uruguayanske liga hos storklubben Nacional.

Abeijon spillede desuden 23 kampe og scorede to mål for Uruguays landshold. Han var med i truppen der vandt guld ved Copa América i 1995, og spillede i tre af holdets kampe i turneringen.

Titler 
Copa América
 1995 med Uruguay

Referencer 

Fodboldspillere fra Uruguay
Fodboldspillere fra Club Nacional de Football
Fodboldspillere fra Racing Santander
Fodboldspillere fra Cagliari Calcio
Fodboldspillere fra Calcio Como
Fodboldspillere fra Atalanta BC
Personer fra Montevideo